วัดคีรีโสภณ

วัดคีรีโสภณ หรือวัดเขาพระนอน ตั้งอยู่ที่ตำบลหนองบัว อำเภอพัฒนานิคม จังหวัดลพบุรี เป็น วัดราษฏร์ สังกัดมหานิกาย อยู่ห่างจากตัวอำเภอพัฒนานิคม ประมาณ 9 กิโลเมตร จากปากทางเข้ามาอีก 2 กม. ตัววัดตั้งอยู่ติดเขา ด้านในมีทางบันได และทางรถเพื่อขึ้นเขามานมัสการพระพุทธรูปปูนปางไสยาสน์ “พระพุทธไสยาสน์รัศมี” มีความยาวประมาณ ๕๐ เมตรซึ่งประดิษฐานอยู่บนยอดเขาผินพระพักตร์ไปทางทิศเหนือ และมีรูปปั้นเทวดาอยู่ด้านหน้า 7 องค์ ด้วยกันดังนี้
 ทิศเหนือ คือ ท้าวกุเวรมหาราช (ท้าวเวสสุวัณ)เป็นเจ้าพ่อแห่งพญายักษ์
 ทิศตะวันตก คือท้าววิรุฬปักข์มหาราช เป็นเจ้าพ่อแห่งนาค
 ทิศตะวันออก ท้าวธตรฐะมหาราช เป็นเจ้าพ่อแห่งคนธรรพ์
 อสุรินทราหู
 ท้าวสหัมบดีพรหม
 พระอินทร์ (ท้าวสักกะ)
 ท้าวจตุมหาราชทั้ง 4
ซึ่งองค์พระนอนนั้นจัดสร้างโดย สามเณรสำอางค์ สิทธิสาริการณ์ ได้มาจำพรรษาอยู่ที่วัดคีรีโสภณ และได้เชิญชวน อุบาสก อุบาสิกา และประชาชนทั่วไปร่วมกันจัดสร้างเสร็จใน ปี พ.ศ. 2517 และนอกจากนี้ภายในวัดยังมีวัดมีรูปปั้นพระสังกัจจายน์ขนาดใหญ่ ปัจจุบันมี พระครูคีรีปุญญากร ดำรงตำแหน่งเจ้าอาวาสวัดคีรีโสภณ ในปัจจุบันองค์พระชำรุดทรุดโทรมไปมาก ทางวัดจึงได้มีโครงการบูรณะองค์พระนอนให้มีสีทองทั้งองค์เพื่อถวายเป็นพุทธบูชา

ดูเพิ่ม 
 ภาพพระนอนวัดคีรีโสภณ  ลพบุรี

อ้างอิง 
 วัดคีรีโสภณ ลพบุรี 

คีรีโสภณ